אירוויזיון 2006

אירוויזיון 2006 הייתה התחרות ה-51 במניין תחרויות האירוויזיון.

בשנה זו, נערך חצי גמר התחרות ב-18 במאי, וב-20 במאי 2006, התקיים גמר התחרות. שני המופעים, חצי הגמר והגמר, נערכו באולם האולימפי באתונה, יוון, המכיל 18,989 מקומות ישיבה. בתחרות ניצחה פינלנד בפעם הראשונה בתולדותיה, לאחר שלהקת המטאל "לורדי" זכתה במספר שיא של 292 נקודות עם שירה "Hard Rock Hallelujah".

בתחרות השתתפו 37 מדינות שהציגו את שיריהן לאורך התחרות. מספר זה נקבע לאחר פרישתן של אוסטריה והונגריה שהשתתפו בתחרות בשנת 2005, הצטרפותה של ארמניה ופרישתה של סרביה ומונטנגרו ברגע האחרון כתוצאה ממחלוקות פנימיות במדינה.

בדומה לשנתיים שקדמו לתחרות, גם ב-2006 התחרות חולקה ל-2 חלקים: בחלק הראשון, חצי הגמר, השתתפו 23 מדינות שהתחרו על מיקום בין 10 הראשונות שהעפילו לשלב הגמר. בשלב הגמר הצטרפו לשירים מחצי הגמר 14 שירים - 10 המדינות שסיימו במקומות הראשונים בשנה שעברה וכן "4 הגדולות" (בריטניה, גרמניה, צרפת וספרד). סה"כ השתתפו בגמר - 24 מדינות.

לוגו 
הסמליל הרשמי של התחרות המשיך במסורת שהתחילה בתחרות ה-49 בשנת 2004, כשבכל שנה משתנה הדגל בתוך ציור הלב, על פי המדינה המארחת. הפעם נקבע גם לוגו משני שיוצר עבור הטלוויזיה היוונית על ידי חברת Karamela. הלוגו התבסס על דיסק הפאיסטוס (Phaistos Disc) המסמל את יוון העתיקה. על פי החברה מפיקת התחרות ERT, הלוגו נוצר בהשראת הרוח, הים, בהירות השמש וזוהר החול. כהמשך לשנים האחרונות, גם ב-2006 נקבע סלוגן לתחרות - "Feel The Rhythm" (הרגש את הקצב). כותרת זו הייתה גם הבסיס לגלויות השירים שהופיעו במהלך התחרות, שהציגו את עברה המרשים של יוון, יחד עם המודרניות של המדינה כיעד תיירותי מוביל.

המנחים
את התחרות הנחו הזמר המקומי המפורסם סאקיס רובאס, שייצג את יוון באירוויזיון 2004 כשהגיע למקום השלישי עם השיר "Shake It", ועמו השחקנית/עיתונאית האמריקאית ממוצא יווני מריה מנונוס. הלנה פפאריזו, זוכת אירוויזיון 2005 שהביאה את התחרות לארצה הפעם, השתתפה בתחרות הן בהנחיה מאזור ה"גרין רום" והן בהשתתפות במופעי הביניים.

הענקת הנקודות
בעקבות הכוונה לקצר בזמן התחרות, הוחלט בתחרות זו להציג את חלוקת הנקודות בצורה מקוצרת, כך שבמהלך הגמר חלוקת הנקודות 1–7 של כל מדינה הוצגה מיידית על לוח הניקוד וכך מקריאי הנקודות של המדינה הכריזו רק על 3 השירים שזכו במרב הנקודות וקיבלו 8, 10 ו-12 נקודות. כדי לשמור על המתח ברגעי ההכרעה, הוחלט שמקריאי הנקודות של שלוש המדינות האחרונות על פי סדר הקראת הניקוד במהלך הערב יציגו את מלוא חלוקת נקודותיהם, כפי שבוצע בשנים האחרונות. למרות זאת, ההחלטה לא באה לידי ביטוי בתחרות עצמה, כנראה מפני שבשלב זה הפער לטובת הזוכה, פינלנד, היה כל כך גדול, שלא היה צורך ביצירת אווירת מתח מלאכותית.

השיר ה-1,000
במהלך התחרות הופיע השיר ה-1,000 שהוצג על במת האירוויזיון מאז היווסדו. השיר שזכה לכבוד הוא השיר השמיני על פי הסדר בחצי גמר התחרות, שירה של אירלנד, שגם מחזיקה בתואר המדינה העטורה ביותר בתחרות עם שבע זכיות עד היום, לרבות ההישג המכובד בשנות ה-90' של ארבע זכיות בחמש שנים. השיר ה-1,000 בתולדות התחרות הוא "Every Song Is A Cry For Love" (כל שיר הוא זעקת אהבה) של הזמר בריאן קנדי. השיר העפיל לגמר הגדול, וסיים במקום העשירי, מה שהבטיח לאירלנד "כרטיס כניסה" אוטומטי לגמר הגדול בהלסינקי 2007.

אמנים מוכרים בתחרות
בין משתתפי התחרות בשנת 2006, ניתן למצוא מספר שמות שהיו מוכרים עוד קודם לכן, הן בעולם האירוויזיון והן בזירה הבינלאומית:
 Las Ketchup (ספרד) - רביעיית הבנות שהביאה לעולם בקיץ 2002 את הלהיט "Aserejé", המוכר יותר כשיר הקטשופ. למרות זאת, הלהקה אכזבה והגיעה רק למקום ה-21, עם 18 נקודות (12 מהן מאנדורה, ו-6 מאלבניה).
 פבריציו פניאלו (מלטה) - השתתף בתחרות האירוויזיון בשנת 2001 עם השיר "Another Summer Night" שהקנה למלטה את המקום ה-9 בתחרות. בשנים האחרונות הוציא מספר סינגלים שזכו לפרסום בינלאומי, ביניהם נמנה השיר "I'm In Love" שהושמע רבות גם בתחנות הרדיו הישראליות. למרות זאת, אכזב פניאלו והגיע למקום האחרון, עם נקודה אחת מאלבניה, שלוש נקודות מאחורי ישראל.
 דאז סאמפסון (בריטניה) - הזמר הבריטי שהוציא מספר סינגלים בינלאומיים מוכרים ביניהם "Out of Touch" כחלק מהצמד Uniting Nations והשיר "Kung Fu Fighting" כחבר להקת Bus Stop. למרות הציפייה לזכייה והמיקום הגבוה יחסית בהימורים, אכזב סמפסון והגיע רק למקום ה-19 בתחרות.
 אנה ויסי (יוון) - מוכרת הן בסצנה הבינלאומית והן בזירת האירוויזיון. הזמרת הקפריסאית, מהמצליחות ביותר ביוון, כבר ייצגה את המדינה בשנת 1980 עם השיר "Autostop" שהגיע למקום ה-13. כמו כן, שנתיים אחר כך ייצגה את מולדתה קפריסין עם השיר "Mono i Agapi" (רק אהבה) עמו סיימה במקום החמישי. בשנים האחרונות היא שחררה מספר אלבומים וסינגלים ביוון וכן ברחבי אירופה ושאר העולם שזכו להצלחה, ביניהם הלהיט "Call Me" שכיכב במצעדי הרדיו בישראל בשנים 2004–2005. למרות שכמעט כל אתרי ההימורים הצביעו על וישי כזוכה כמעט ודאית, הפתיעה וישי כשהגיעה רק למקום התשיעי בתחרות.
 קייט ראיין (בלגיה) - זכתה להצלחה בינלאומית עם גרסת הכיסוי שלה לשיר "Désenchantée" של מיילין פארמר. כמו כן, אלבומה Stronger שהופץ באירופה בשנת 2004 ובארצות הברית בשנת 2005 הצליח אף הוא במכירות. למרות זאת, אכזבה ראיין ולא העפילה לגמר.
 קרולה (שוודיה) - Carola Häggkvist - אחת הזמרות המוכרות בעולם המוזיקה הסקנדינבי. קרולה בעלת ניסיון רב בעולם האירוויזיון. השתתפה כבר בגיל 17 כנציגת שוודיה באירוויזיון 1983 עם השיר Främling ("זַר") עמו סיימה במקום השלישי. בשנת 1990 קיווה לבצע את הופעתה השנייה בתחרות, אך סיימה רק במקום השני בתחרות השוודית המוקדמת עם השיר Mitt i ett äventyr ("בתוך הרפתקה"). בשנת 1991, בניסיונה השלישי, זכתה להעפיל לתחרות האירוויזיון ואף להביא לשוודיה את זכייתה השלישית בתחרות עם שירה Fångad av en stormvind ("נסחפת ברוח סערה"). לאחר ניצחון זה, ובעקבות הידידות החמה שנרקמה בינה לבין נציגי ישראל לאירוויזיון באותה שנה, אורנה ומשה דץ, הפכה פופולרית אף בישראל, והגיעה כמה פעמים להופעות בארץ. הפעם המפורסמת שבהם היא בקדם אירוויזיון 1992, במסגרתו שרה עם ה"דצים" על הבמה בעברית. באתונה הגיעה קרולה למקום החמישי, ההישג הנמוך ביותר שלה באירוויזיון. עם זאת, השיר "Ivincible" (בלתי מנוצחת) הפך בגרסתו השוודית "Evighet" (נצח) ללהיט מצליח בכל ארצות סקנדינביה ובאסטוניה.

המדינות המשתתפות בתחרות
בתחרות השתתפו 37 מדינות:
אוקראינה - איסלנד - אירלנד - אלבניה - אנדורה - אסטוניה - ארמניה - בולגריה - בלגיה - בלארוס - בוסניה והרצגובינה - בריטניה - גרמניה - דנמרק - הולנד - יוון - ישראל - לטביה - ליטא - מולדובה - מונקו - מלטה - מקדוניה - נורווגיה - סלובניה - ספרד - פולין - פורטוגל - פינלנד - צרפת - קפריסין - קרואטיה - רומניה - רוסיה - שוודיה - שווייץ - טורקיה
מדינות שהשתתפו בשנה שעברה והשנה אינן משתתפות:

הונגריה - פרשה כתוצאה משיקולים תקציביים.

אוסטריה - פרשה כתוצאה מחוסר שביעות רצון ממיקומה בשנים האחרונות.

סרביה ומונטנגרו - פרשה כתוצאה ממחלוקת פנימית על השיר הזוכה במדינה, אך למרות זאת השתתפה בשלב ההצבעה בתחרות.

משתתפי הגמר
ארבע עשרה מדינות העפילו אוטומטית לגמר התחרות, כשאליהן הצטרפו 10 השירים שיזכו במקומות הראשונים בחצי הגמר:

שמאל|ממוזער|250px|לורדי מבצעת את השיר הזוכה "רוק כבד הללויה"
 מס' שיר  מדינה  שפה  המבצע/ים  שם השיר  תרגום  מקום  ניקוד 1 20px| שווייץ  אנגלית  סיקס פור וואן (6 למען 1)  If We All Give A Little  אם כולנו ניתן מעט  17  30 2 20px| מולדובה  אנגלית  ארסניום & נטליה גורדיינקו  וקונקט אר  Loca  משוגעת  20  22 3 20px| ישראל  אנגלית ועברית  אדי בטלר  Together We Are One יחד אנחנו כאחד/זה הזמן  23  4 4 20px| לטביה  אנגלית  להקת קוסמוס  I Hear Your Heart  אני שומע את לבך  16  30 5 20px| נורווגיה  נורווגית  קריסטין גולדברנדסון  Alvedansen  מחול השדונים  14  36 6 20px| ספרד  ספרדית  Las Ketchup  Un Blodymary  בלאדי מרי  21  18 7 20px| מלטה  אנגלית  פבריציו פניאלו  I Do   אני מסכים  24  1 8 20px| גרמניה  אנגלית  טקסס לייטנינג  No No Never  לא, לא, לעולם לא  15  36 9 20px| דנמרק  אנגלית  סידסל בן סמאנה  Twist Of Love  טוויסט של אהבה  18  26 10 # 20px| רוסיה  אנגלית  דימה בילאן  Never Let You Go  לעולם לא אתן לך ללכת  2  248 11 # 20px| מקדוניה  אנגלית ומקדונית  אלנה ריסטסקה  Ninanajna  נֶינָנָיְנָה  12  56 12 20px| רומניה  אנגלית ואיטלקית  מיהאי טראיסטאריו  Tornerò  אני אחזור  4  172 13 # 20px| בוסניה והרצגובינה  בוסנית  הארי וֶרְשָׁנוֹבִיץ' (הארי מטה הארי)  Lejla  לֶיְלָה  3  229 14 # 20px| ליטא  אנגלית, צרפתית  LT United  We Are the Winners  אנחנו המנצחים  6  162 15 20px| בריטניה  אנגלית  דאז סאמפסון  Teenage Life  חיי הנעורים  19  25 16 20px| יוון  אנגלית  אנה ויסי  Everything  הכל  9  128 17 #  20px| פינלנד  אנגלית  לורדי  Hard Rock Hallelujah  רוק כבד הללויה  1  292 18 # 20px| אוקראינה  אנגלית  טינה קרול  Show Me Your Love  הראה לי את אהבתך  7  145 19 20px| צרפת  צרפתית  וירג'ינה פושה  Il Était Temps  זה היה זמן  22  5 20 20px| קרואטיה  קרואטית  סברינה וושקוביץ'  Moja Štikla  עקבי הגבוה  13  56 21 # 20px| אירלנד  אנגלית  בראיין קנדי  Every Song Is A Cry For Love  כל שיר הוא זעקה לאהבה  10  93 22 # 20px| שוודיה  אנגלית  קרולה  Invincible  בלתי מנוצחת  5  170 23 # 20px| טורקיה  טורקית ואנגלית  סיבל טיזין  Süperstar  כוכב על  11  91 24 # 20px| ארמניה  אנגלית  אנדרה  Without Your Love  בלי אהבתך  8  129
הערה: (#) המדינה עלתה מחצי הגמר.

משתתפי חצי הגמר
השירים שסיימו ב-10 המקומות הראשונים עלו לגמר התחרות:

 מס' שיר  מדינה  שפה  המבצע/ים  שם השיר  תרגום  מקום  ניקוד 1 20px| ארמניה  אנגלית  אנדרה  Without Your Love  ללא אהבתך  6  150 2 20px| בולגריה  אנגלית  מריאנה פופובה  Let Me Cry  תן לי לבכות  17  36 3 20px| סלובניה  סלובנית  אנז'י דזאן  Mr. Nobody  מר אף אחד  16  49 4 20px| אנדורה  קטלאנית  ג'ניפר סראנו  Sense Tu  בלעדיך  23  8 5 20px| בלארוס  אנגלית  פולינה סמולובה  Mum   אמא  22  10 6 20px| אלבניה  אלבנית  לואיז איילי  Zjarr e ftohtë  אש וקור  14  58 7 20px| בלגיה  אנגלית  קייט ראיין  Je t'adore   אני מעריצה אותך  12  69 8 20px| אירלנד  אנגלית  בראיין קנדי  Every Song Is A Cry For Love  כל שיר הוא זעקה לאהבה  9  79 9 20px| קפריסין  אנגלית  אנט ארטני  Why Angels Cry  למה מלאכים בוכים  15  57 10 20px| מונקו  צרפתית וטהיטית  סברין פרר  La Coco-Dance  ריקוד הקוקו  21  14 11 20px| מקדוניה  אנגלית ומקדונית  אלנה ריסטסקה  Ninanajna  נִינָנָיְנָה  10  76 12 20px| פולין  אנגלית, פולנית, גרמנית, רוסית וספרדית  איך טרויה וריל מק'קוי  Follow My Heart  אלך בעקבות ליבי  11  70 13 20px| רוסיה  רוסית  דימה בילאן  Never Let You Go  לעולם לא אתן לך ללכת  3  217 14 20px| טורקיה  טורקית ואנגלית  סיבל טיזין  Süperstar  כוכב על  8  91 15 20px| אוקראינה  אנגלית  טינה קרול  Show Me Your Love  הראה לי את אהבתך  7  146 16 20px| פינלנד  אנגלית  לורדי  Hard Rock Hallelujah  רוק כבד הללויה  1  292 17 20px| הולנד  אנגלית ושפה דמיונית  טרבל  Amambanda  אָמָמְבָּנְדָה  20  22 18 20px| ליטא  אנגלית וצרפתית  LT United  We Are the Winners   אנחנו המנצחים  5  163 19 20px| פורטוגל  אנגלית, פורטוגזית  נונסטופ  Coisas de nada  דברים חסרי משמעות  19  26 20 20px| שוודיה  אנגלית  קרולה  Invincible  בלתי מנוצחת  4  214 21 20px| אסטוניה  אנגלית  סנדרה אוקסנריד  Through My Window  מבעד לחלוני  18  28 22 20px| בוסניה והרצגובינה  בוסנית  הארי וארסאנוביץ'  Lejla  לֶיְלָה  2  267 23 20px| איסלנד  אנגלית  סילביה נייט  Congratulations  איחולים  13  62

 מגישי הניקוד 
 -פיטר פולס
 -אנדראה מרין
 -יורגן דה מייליאוס
 -מרטינש פריימאניס
 -ג'ובאן רדומיר
 -נינה טפיו
  סרביה ומונטנגרו-יובאנה יאנקוביץ'
 -אוולין סמואל
 -איימר קווין
 -פול דה ליאו
 -יאנה צ'וריקובה
 -מאצ'יי אורלוס
 -פרן קוטון
 -תומאס הרמנס
 -ראגנהילדור סטיינון יונסדוטיר
 -דנה הרמן
 -מרטין ווצ'יץ'

קישורים חיצוניים



 אירוויזיון 2006 באתר האירוויזיון הרשמי
 היסטוריית ההצבעות של אירוויזיון 2006

*
2006
2006
קטגוריה:2006 במוזיקה
קטגוריה:אתונה
קטגוריה:2006 ביוון